
Grozījumi Ministru kabineta 2011. gada 13. septembra noteikumos Nr. 703 "Noteikumi par atkritumu apsaimniekošanas atļaujas izsniegšanas un anulēšanas kārtību, atkritumu tirgotāju un atkritumu apsaimniekošanas starpnieku reģistrācijas un informācijas sniegšanas kārtību, kā arī par valsts nodevu un tās maksāšanas kārtību"

	1.
	Anotācija (ex-ante)
1.1. Pamatojums
	Iebildums
Lūdzam papildināt noteikumu projekta anotāciju, norādot, ka pēc noteikumu projekta spēkā stāšanās Valsts informācijas resursu, sistēmu un sadarbspējas informācijas sistēmā (VIRSIS) tiks aktualizēta informācija par pakalpojumu, kas paredz atkritumu apsaimniekošanas atļaujas saņemšanu.   
 
Piedāvātā redakcija
-
	Anna Rozentālberga (EM) (Ieva Veisa (EM) vietā)

	2.
	Anotācija (ex-ante)
5.1. Saistības pret Eiropas Savienību
	Iebildums
Ņemot vērā to, ka noteikumu projekts paredz jaunas prasības atkritumu apsaimniekošanas pakalpojumu sniedzējiem, tas ir uzskatāms par tehnisko noteikumu projektu pakalpojumu jomā. Saskaņā ar Eiropas Parlamenta un Padomes 2006. gada 28. decembra Direktīvas 2006/123/EK par pakalpojumiem iekšējā tirgū (Pakalpojumu direktīva) 39. pantā noteikto tehnisko noteikumu projekti pakalpojumu jomā ir jāpaziņo Eiropas Komisijai un ES dalībvalstīm komentāru sniegšanai.        
Informācija par to, kā aizpildāma anotācijas 5. sadaļa attiecībā uz pienākumu veikt tiesību akta paziņošanu Eiropas Komisijai un ES dalībvalstīm atbilstoši Pakalpojumu direktīvai, kārtību kādā veic tehnisko noteikumu paziņošanu pakalpojumu jomā un to, kā veikt tehnisko noteikumu paziņošanu, ir pieejama Ekonomikas ministrijas tīmekļvietnē: https://www.em.gov.lv/lv/vienota-tirgus-centrs#tehnisko-noteikumu-pazinosana-pakalpojumu-joma. 
 
Piedāvātā redakcija
Noteikumu projekts pēc saskaņošanas tiks paziņots Eiropas Komisijai un Eiropas Savienības dalībvalstīm komentāru sniegšanai atbilstoši Pakalpojumu direktīvas 39. pantā noteiktajam.
	Anna Rozentālberga (EM) (Ieva Veisa (EM) vietā)



